|  |  |
| --- | --- |
|  | PATVIRTINTA  Rokiškio rajono savivaldybės tarybos 2022 m. liepos 29 d. sprendimu Nr. TS- |

**ETNINĖS KULTŪROS, ISTORIJOS IR TAUTINĖS ATMINTIES IŠSAUGOJIMO VEIKLŲ FINANSAVIMO IŠ ROKIŠKIO RAJONO SAVIVALDYBĖS BIUDŽETO LĖŠŲ TVARKOS APRAŠAS**

**I SKYRIUS**

**BENDROSIOS NUOSTATOS**

1. Etninės kultūros, istorijos ir tautinės atminties išsaugojimo veiklų finansavimo iš Rokiškio rajono savivaldybės biudžeto lėšų tvarkos aprašas (toliau – Aprašas) nustato Etninės kultūros, istorijos ir tautinės atminties išsaugojimo veiklų finansavimo Rokiškio rajono savivaldybės (toliau – Savivaldybė) biudžeto lėšomis tvarką: lėšų paskirstymo proporcijas, paraiškų pateikimą, jų svarstymą, vertinimą, lėšų skyrimą ir atsiskaitymą už gautas lėšas.

2. Etninės kultūros, istorijos ir tautinės atminties išsaugojimo veiklų finansavimo tvarkos tikslas – skatinti Rokiškio rajono etninės kultūros, istorijos ir tautinės atminties puoselėjimo iniciatyvas.

3. Savivaldybės biudžeto lėšos šioms iniciatyvoms finansuoti yra numatomos kiekvienais metais Savivaldybės strateginio veiklos plano programoje, finansuojančioje kultūros, sporto, bendruomenės, vaikų ir jaunimo gyvenimo aktyvinimo įgyvendinimo priemones. Lėšas administruoja valstybės ir savivaldybės kultūros politiką įgyvendinantis Savivaldybės administracijos padalinys (toliau – Skyrius).

4. Savivaldybės tarybos Etninės kultūros, istorijos ir tautinės atminties išsaugojimo veiklų finansavimo priemonei patvirtinto biudžeto lėšos naudojamos:

4.1. 5 proc. priemonės lėšų – Skyriaus inicijuotoms etninės kultūros ir istorinės atminties veikloms, kurias įgyvendina pats Skyrius ir / arba Skyriaus pavedimu – kita Rokiškio rajono savivaldybės biudžetinė kultūros ar turizmo įstaiga;

4.2. 95 proc. priemonės lėšų – etninės kultūros, istorijos ir tautinės atminties išsaugojimo iniciatyvų; savanorių karių kapų priežiūros ir susijusios veiklos; tautinių kostiumų ir muzikos instrumentų įsigijimo projektų (toliau – projektas) finansavimo konkursui organizuoti.

**II SKYRIUS**

**KONKURSO VYKDYMAS IR LĖŠŲ SKYRIMAS**

5. Paraiškų priėmimas skelbiamas I metų ketvirtį. Konkursai skirtingų veiklų projektams finansuoti gali būti skelbiami vienu metu ar atskirai.

6. Paraiškų priėmimo trukmė gali sutapti arba skirtis, bet ji negali būti trumpesnė kaip 20 kalendorinių dienų.

7. Rokiškio rajono savivaldybės administracijos direktoriaus (toliau – Administracijos direktorius) įsakymu tvirtinamos konkurso sąlygos, kuriose nurodomos finansuojamos veiklos, didžiausia galima vieno projekto finansavimo lėšų suma, paraiškų priėmimo laikotarpis ir būdas, didžiausia vienam konkurso būdu finansuojamam projektui skiriama suma, finansavimo intensyvumas, lėšų skyrimo ir sutarčių pasirašymo terminai.

8. Skelbimas apie paraiškų priėmimo pradžią ir nuoroda į sąlygas viešinama Savivaldybės interneto svetainėje ir savivaldybės socialinėse paskyrose.

9. Paraišką finansuoti etninės kultūros, istorijos ir tautinės atminties išsaugojimo veiklos projektą gali teikti savivaldybės teritorijoje registruotos ne pelno organizacijos (Savivaldybės įstaigos ir jų filialai bei savivaldybės teritorijoje esančios valstybinės įstaigos, organizacijos, nevyriausybinės organizacijos, viešosios įstaigos, religinės bendruomenės ir bendrijos, kt.). Nevyriausybinėms įstaigoms taikomas registracijos Rokiškio rajono nevyriausybinių organizacijų registre reikalavimas.

10. Tinkamomis finansuoti iš Savivaldybės biudžeto laikomos tos išlaidos, kurios patirtos projekto vykdymo laikotarpiu, bet ne anksčiau kaip po finansavimo sutarties pasirašymo datos. Netinkamomis finansuoti iš Savivaldybės biudžeto laikomos išlaidos: projekto vykdytojo įsiskolinimai, finansinių institucijų mokesčiai.

11. Projektas pradedamas ir užbaigiamas vykdyti tais pačiais kalendoriniais metais, kuriais jam skirtas Savivaldybės finansavimas. Jei sumanyta tęstinė veikla, kiekvienam naujų metų etapui teikiama nauja paraiška. Vertinimo išvados ir finansavimo sprendimai negali būti perkeliami kitų biudžetinių metų konkursui.

12. Pareiškėjas užpildo jo veiklai aktualią paraišką (1, 2, 3 priedai).

13. Paraiškų nagrinėjimas pradedamas kitą darbo dieną, pasibaigus paraiškų priėmimo laikotarpiui. Paraiškų administracinį vertinimą atlieka Skyrius.

14. Pareiškėjų konsultavimas ir paraiškos turinio koregavimas galimi iki paraiškų priėmimo paskutinės dienos. Pasibaigus paraiškų priėmimui, siekiant užtikrinti lygias galimybes visiems pareiškėjams, paraiškos turinio pareiškėjai keisti nebegali. Po administracinio patikrinimo, gali būti pridėti tik su paraiška nepateikti būtini dokumentai.

15. Pilnai ir tinkamai užpildytas paraiškas Skyrius perduoda turinio vertinimui. Paraiškos neperduodamos turinio vertinimui, jei:

15.1. jos pateiktos pasibaigus paraiškų teikimo terminui;

15.2. paraiškos forma užpildyta neįskaitomai, nepilnai;

15.3. paraiškoje gausu valstybinės kalbos, aritmetikos klaidų;

15.4. kartu su paraiška nepateikti visi privalomi pateikti dokumentai;

15.5. paaiškėja, kad po paraiškos pateikimo pareiškėjo veikla sustabdyta ar apribota įstatymų nustatytais pagrindais;

15.6. įrodoma, kad paraiškoje pateikta tikrovės neatitinkanti ar suklastota informacija;

15.7. paaiškėja, kad pareiškėjas yra pateikęs paraišką tokios pačios veiklos projektui (kai sutampa daugiau kaip puse sumanymo koncepcijos turinio) finansuoti iš kitos Rokiškio rajono savivaldybės biudžeto programos ir yra priimtas palankus sprendimas dėl finansavimo;

15.8. paaiškėja, kad pareiškėjas nustatyta tvarka neatsiskaitė už ankstesniais metais Savivaldybės biudžeto lėšomis finansuotus renginius, projektus ar kitas veiklas, nepaisant jų pobūdžio arba buvo nustatyta, kad gautos lėšos panaudotos ne pagal tikslinę jų paskirtį ir nuo šių pažeidimų nustatymo dienos yra praėję mažiau kaip 3 metai.

16. Paraiškų turinio vertinimą atlieka, rekomendaciją dėl konkurso rezultatų ir skiriamų lėšų patvirtinimo Administracijos direktoriui teikia:

16.1. Skyrius, kai pareiškėjų prašomų lėšų suma neviršija atitinkamos veiklos projektams numatytų biudžeto lėšų sumos;

16.2. Rokiškio rajono savivaldybės Kultūros ir turizmo taryba (toliau – Kultūros ir turizmo taryba), kai tai pačiai veiklai finansuoti projekto paraiškas yra pateikę daugiau kaip vienas pareiškėjas ir prašomų lėšų suma viršija atitinkamos veiklos projektams planuojamų biudžeto lėšų sumą.

17. Skyrius ir Kultūros ir turizmo tarybos nariai gali pasitelkti konsultantų, ekspertų pagalbą. Konsultavimo paslaugos įsigyjamos vadovaujantis Lietuvos Respublikos viešųjų pirkimų įstatymu ir kitais susijusiais teisės aktais.

18. Vertinimo kriterijai ir balų įverčiai detalizuojami vertinimo anketoje (4 priedas). Didžiausias galimas vienos paraiškos vertinimo balų skaičius – 10. Vertinimo anketa nepildoma, kai rekomendacija teikiama 16.1. papunktyje numatyta tvarka.

19. Paraiškos, surinkusios 10-8 balus rekomenduojamos finansuoti 100 proc., 7–5 balus – 80 proc. Lėšų likutis pasiūlomas kitam pareiškėjui pagal vertinimo eilę. Paraiškoms, surinkusioms mažiau kaip 5 balus, lėšų neskiriama, įskaitant ir likučio pasiūlymą.

20. Patvirtinus Savivaldybės biudžetą, Administracijos direktorius, atsižvelgdamas į Skyriaus ar Kultūros ir turizmo tarybos rekomendaciją bei priemonei skirtas lėšas, tvirtina konkurso rezultatus ir lėšų sąmatą.

21. Jei einamaisiais metais etninės kultūros, istorijos ir tautinės atminties išsaugojimo veikloms finansuoti iš Savivaldybės biudžeto skiriama mažesnė, nei konkurso metu planuota suma, lėšos konkursą laimėjusioms veikloms mažinamos proporcingai.

22. Finansuotų ir nefinansuotų paraiškų pareiškėjai informuojami el. paštu.

23. Biudžeto lėšų naudojimo sutartį (toliau – Sutartis) su projekto vykdytoju pasirašo Administracijos direktorius ar kitas jo įgaliotas asmuo.

24. Jei sudaryti sutartį pareiškėjas atsisako, visa tam konkrečiam projektui skirta lėšų suma pasiūloma kitam pagal eilę, reikiamą balų skaičių surinkusiam projektui. Jei tokios paraiškos nėra, lėšos gali būti naudojamos be konkurso 4.1. papunktyje numatyta tvarka

25. Vertinimo išvados teikiamos pareiškėjui paprašius raštu.

IV SKYRIUS

**PROJEKTŲ ĮGYVENDINIMAS**

26. Projektą vykdytojas įgyvendina ir už jį atsiskaito:

26.1. pagal Sutarties įsipareigojimus;

26.2. pateikdamas Skyriui įgyvendinimo ataskaitą (5 priedas).

27. Lėšų panaudojimo kontrolę atlieka Rokiškio rajono savivaldybės kontrolės ir audito tarnyba.

**V SKYRIUS**

**BAIGIAMOSIOS NUOSTATOS**

28. Informacija apie finansuotas paraiškas skelbiama Savivaldybės interneto svetainėje.

29. Šis Aprašas gali būti keičiamas, papildomas ar naikinamas Rokiškio rajono savivaldybės tarybos sprendimu.

\_\_\_\_\_\_\_\_\_\_\_\_\_\_\_

|  |  |
| --- | --- |
|  | Etninės kultūros, istorijos ir tautinės atminties išsaugojimo veiklų finansavimo iš Rokiškio rajono savivaldybės biudžeto lėšų tvarkos aprašo  1 priedas |

Rokiškio rajono savivaldybės administracijai

**Etninės kultūros, istorijos ir tautinės atminties išsaugojimo iniciatyvos finansavimo**

**PARAIŠKA**

\_\_\_\_\_\_\_\_\_\_\_\_\_\_\_

(data)

**I. PAREIŠKĖJO DUOMENYS**

|  |  |
| --- | --- |
| Pareiškėjo pavadinimas, adresas |  |
| Kontaktinio asmens telefonas, faksas, el. paštas |  |
| Banko pavadinimas, kodas, sąskaitos numeris |  |

**II. VEIKLOS APRAŠYMAS**

|  |  |
| --- | --- |
| Iniciatyvos pavadinimas |  |
| Iniciatyvos tikslas, siekiami rezultatai. Veiklos aktualumas iniciatyvos vykdymo laikotarpiu. Veiklos aktualumas Rokiškio rajonui. Tikslinės grupės, kurioms bus pristatyta veikla. Planuojami viešinimo būdai ir kanalai. Kita vykdytojo nuožiūra svarbi informacija | *iki 2500 spaudos ženklų su tarpais* |
| Veiklos vykdymo laikotarpis, vieta. |  |
| Veiklos vykdymo komanda ir partneriai (jei yra) |  |
| Į veiklą įtraukiamų vaikų ir/arba jaunimo organizacijų, neformalių grupių skaičius, pavadinimai |  |

**III. SĄMATA**

|  |  |  |
| --- | --- | --- |
| Eil. Nr. | Išlaidų pavadinimas | Iš savivaldybės prašoma suma (Eur) |
| 1. |  |  |
| 2. |  |  |
| .... |  |  |
|  | Iš viso: |  |

Kartu su paraiška pateikiamos:

1) juridinio asmens registracijos pažymėjimo ir nuostatų kopijos (reikalavimas netaikomas Rokiškio rajono savivaldybės biudžetinėms įstaigoms);

2) partnerių, organizacijų įsitraukimo į veiklą įrodymai (raštas, susirašinėjimo išrašas, kt.).

Tvirtinu, kad paraiškoje pateikta informacija yra tiksli ir teisinga. Gavęs finansavimą, įsipareigoju veiklos viešinimo medžiagoje nurodyti, kad ją finansuoja Rokiškio rajono savivaldybė.

Pareiškėjas:

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

A.V.

|  |  |
| --- | --- |
|  | Etninės kultūros, istorijos ir tautinės atminties išsaugojimo veiklų finansavimo iš Rokiškio rajono savivaldybės biudžeto lėšų tvarkos aprašo  2 priedas |

Rokiškio rajono savivaldybės administracijai

**Savanorių karių kapų priežiūros ir susijusių veiklų finansavimo**

**PARAIŠKA**

\_\_\_\_\_\_\_\_\_\_\_\_\_\_\_

(data)

**I. PAREIŠKĖJO DUOMENYS**

|  |  |
| --- | --- |
| Pareiškėjo pavadinimas, adresas |  |
| Kontaktinio asmens telefonas, faksas, el. paštas |  |
| Banko pavadinimas, kodas, sąskaitos numeris |  |

**II. VEIKLOS APRAŠYMAS**

|  |  |
| --- | --- |
| Veiklos pavadinimas |  |
| Planuojamų sutvarkyti kapaviečių skaičius, vietos |  |
| Planuojamo dalyvavimo savanorių karių atminimo renginiuose skaičius, renginių pavadinimai |  |
| Į veiklą įtraukiamų vaikų ir/arba jaunimo organizacijų, neformalių grupių skaičius, pavadinimai |  |

**III. SĄMATA**

|  |  |  |
| --- | --- | --- |
| Eil. Nr. | Išlaidų pavadinimas | Iš savivaldybės prašoma suma (Eur) |
| 1. |  |  |
| 2. |  |  |
| .... |  |  |
|  | Iš viso: |  |

Kartu su paraiška pateikiamos:

1) juridinio asmens registracijos pažymėjimo ir nuostatų kopijos (reikalavimas netaikomas Rokiškio rajono savivaldybės biudžetinėms įstaigoms);

2) organizacijų, neformalių grupių įsitraukimo į veiklą įrodymai (raštas, susirašinėjimo išrašas, kt.).

Tvirtinu, kad paraiškoje pateikta informacija yra tiksli ir teisinga. Gavęs finansavimą, įsipareigoju veiklos viešinimo medžiagoje nurodyti, kad ją finansuoja Rokiškio rajono savivaldybė.

Pareiškėjas:

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

A.V.

|  |  |
| --- | --- |
|  | Etninės kultūros, istorijos ir tautinės atminties išsaugojimo veiklų finansavimo iš Rokiškio rajono savivaldybės biudžeto lėšų tvarkos aprašo  3 priedas |

Rokiškio rajono savivaldybės administracijai

**Tautinių kostiumų ir muzikos instrumentų įsigijimo dalinio finansavimo**

**PARAIŠKA**

\_\_\_\_\_\_\_\_\_\_\_\_\_\_\_

(data)

**I. PAREIŠKĖJO DUOMENYS**

|  |  |
| --- | --- |
| Pareiškėjo pavadinimas, adresas |  |
| Kontaktinio asmens telefonas, faksas, el. paštas |  |
| Banko pavadinimas, kodas, sąskaitos numeris |  |

**II. VEIKLOS APRAŠYMAS**

|  |  |
| --- | --- |
| Projekto pavadinimas |  |
| Meno mėgėjų kolektyvo kategorija. Kolektyvo įkūrimo data. Kategorijos suteikimo data |  |
| Dalyvavimas tautinių kostiumų ir muzikos instrumentų įsigijimą finansavusiuose projektuose per pastaruosius 3 metus |  |

**III. SĄMATA**

|  |  |  |  |
| --- | --- | --- | --- |
| Eil. Nr. | Išlaidų pavadinimas (detalus tautinių kostiumų, instrumentų sąrašas su vienetais) | Finansuojama iš kitų šaltinių (Eur) | Iš savivaldybės prašoma suma (Eur) |
| 1. |  |  |  |
| 2. |  |  |  |
| .... |  |  |  |
|  | Iš viso: |  |  |

Kartu su paraiška pateikiami:

1) juridinio vieneto registracijos pažymėjimo ir nuostatų kopijos (reikalavimas netaikomas Rokiškio rajono savivaldybės biudžetinėms įstaigoms);

2) kitos reikalingų lėšų dalies finansavimą pagrindžiantys dokumentai (planuojamos teikti paraiškos kopija (kai teikiamas projektas), įstaigos ar rėmėjo raštas su įvardinta skiriama lėšų suma).

Tvirtinu, kad paraiškoje pateikta informacija yra tiksli ir teisinga. Gavęs finansavimą, įsipareigoju veiklos viešinimo medžiagoje nurodyti, kad ją finansuoja Rokiškio rajono savivaldybė.

Pareiškėjas:

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

A.V.

|  |  |
| --- | --- |
|  | Etninės kultūros, istorijos ir tautinės atminties išsaugojimo veiklų finansavimo iš Rokiškio rajono savivaldybės biudžeto lėšų tvarkos aprašo  4 priedas |

**Etninės kultūros, istorijos ir tautinės atminties išsaugojimo veiklos projekto**

**VERTINIMO ANKETA**

|  |  |
| --- | --- |
| Pareiškėjas |  |
| Veiklos pavadinimas |  |

Aš, žemiau pasirašęs Rokiškio rajono savivaldybės Kultūros ir turizmo tarybos narys, patvirtinu, kad:

|  |  |
| --- | --- |
| 🞎 | Šio projekto finansavimo / nefinansavimo atveju neturėsiu tiesioginės ar netiesioginės, materialios ar asmeninės naudos. |
| 🞎 | Šio projekto finansavimo negaliu vertinti dėl tiesioginio ar netiesioginio interesų konflikto. |

Vertinimą atliekantis asmuo pasirenka vieną vertinamai veiklai aktualią lentelę (nereikalingą ištrina/perbraukia):

| Vertinimo kriterijai **etninės kultūros, istorijos ir tautinės atminties išsaugojimo iniciatyvoms** | Galimas įvertinimas (balais) | Įvertinimas  (balais) |
| --- | --- | --- |
| Turinio aktualumas ir rezultatų tvarumas | *Išliekamoji vertė:*  veiklos rezultatu galima bus naudotis ilgą laikotarpį (daugiau kaip 1 m.) – 3;  veiklos rezultatu galima bus kurį laiką naudotis ir veiklai užsibaigus (iki 1 m.) – 2;  veiklos rezultatas prieinamas tik vykdymo laikotarpiu – 1;  išliekamoji vertė nepagrįsta – 0 |  |
| *Aktualumas veiklos laikotarpiu:*  skiriama jubiliejinei datai – 2;  skiriama veiklos laikotarpiu aktualiam reiškiniui ar asmenybei – 1;  aktualumas nepagrįstas – 0 |  |
| *Sklaidos aprėptis:*  rajone – 2;  tarp panašių interesų grupių – 1;  sklaidos aprėptis nepagrįsta – 0 |  |
| Į veiklą įtraukiamų vaikų ir /arba jaunimo organizacijų, neformalių grupių skaičius | Dvi ir daugiau – 2;  viena – 1;  nė vienos – 0 |  |
| Bendra vertinimo suma | (0–10) |  |

| Vertinimo kriterijai **savanorių karių kapų priežiūros organizavimo veiklai** | Galimas įvertinimas (balais) | Įvertinimas  (balais) |
| --- | --- | --- |
| Sutvarkytų kapaviečių dalis nuo visų reikalingų (91 kapavietė) | *Kapaviečių skaičius:*  91-71 – 6;  70-40 – 3;  mažiau kaip 40 – 1 |  |
| Planuojamo dalyvavimo savanorių karių minėjimo renginiuose skaičius | Du ir daugiau – 2;  vienas – 1;  nė vieno – 0 |  |
| Į veiklą įtraukiamų vaikų ir /arba jaunimo organizacijų, neformalių grupių skaičius | Dvi ir daugiau – 2;  viena – 1;  nė vienos – 0 |  |
| Bendra vertinimo suma | (1–10) |  |

| Vertinimo kriterijai **tautinių kostiumų ir muzikos instrumentų įsigijimo projektams ir iniciatyvoms** | Galimas įvertinimas (balais) | Įvertinimas  (balais) |
| --- | --- | --- |
| Meno kolektyvo kategorija | I – 6;  II – 3;  III–IV – 1  kategorijos neturi – 0 |  |
| Dalyvavimo šios srities projektuose per pastaruosius 3 metus | Nedalyvauta – 4;  dalyvauta – 2;  informacija nepateikta – 0 |  |
| Bendra vertinimo suma | (1–10) |  |

Vertinamasis komentaras:

|  |
| --- |
| Projekto privalumai: |
| Tobulintinos projekto sritys: |

Data:

Vertino: (parašas) (vardas ir pavardė)

|  |  |
| --- | --- |
|  | Etninės kultūros, istorijos ir tautinės atminties išsaugojimo veiklų finansavimo iš Rokiškio rajono savivaldybės biudžeto lėšų tvarkos aprašo  5 priedas |

**Etninės kultūros, istorijos ir tautinės atminties išsaugojimo veiklos projekto**

**ĮGYVENDINIMO ATASKAITA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vykdytojo pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(projekto pavadinimas)

(data)

|  |  |
| --- | --- |
| Veiklos įgyvendinimo refleksija | *iki 2500 spaudos ženklų su tarpais;*  *aprašykite informaciją apie įgyvendintą veiklą: datą, vietą, trukmę, sutvarkytų objektų skaičių, dalyvius, apytikrį pasiektų ir susidomėjusių asmenų skaičių, įsigytų tautinių kostiumų ar instrumentų skaičių, išleistų informacinių leidinių ar sukurtų kūrybinių produktų skaičių ir kt.* |
| Veiklos efekto aprašymas | *aprašykite, ar pasiekėte veiklos tikslą; kokie rodikliai, faktai, įvykiai leidžia taip manyti* |

PRIDEDAMA. ............. (skaičius) veiklos nuotraukų (išsiųstos el. paštu........................................)

Projekto vykdytojas \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(parašas) (vardas, pavardė)

A.V.